ફિલ્ડ આઉટરીચ બ્યુરો, ભાવનગરના અધિકારી દેવેન્દ્ર ત્રિવેદીએ મહેમાનોના સ્વાગતની સાથે કાર્યક્રમના હેતુને સ્પષ્ટ કરતાં જણાવ્યું હતું કે વર્ષ 2014 થી દેશભરમાં શરુ થયેલ સ્વચ્છ ભારત અભિયાન હવે તેના નિર્ણાયક તબક્કા તરફ આગળ વધી રહ્યું છે. ત્યારે અભિયાનની સફળતા માટે સ્વચ્છતા સંદર્ભે લોકોની જાગરુતતા અને સ્વચ્છતા જાળવવા સરકારી તંત્ર દ્વારા કરાતી કામગીરીમાં લોકોનો સહયોગ અનિવાર્ય છે. સ્વચ્છતાની શરુઆત સ્વયંથી કરી પોતાની શેરી અને શહેરને સ્વચ્છ રાખવાની અપીલ કરવાની સાથે સ્વચ્છ ભારત અભિયાન સાથે જોડાયેલી સરકારની વિભિન્ન યોજનાઓની માહિતી પણ આપી હતી.